उन्होंने बताया कि हर शिकायत पर तुरंत एक्शन लिया जाएगा। शहर के लोग पुलिस को अपना दोस्त समझें। अगर लोग पुलिस को सहयोग करेंगे तो अपराधी किसी भी हालत में सिर नहीं उठा सकेंगे। आईजी ने बताया कि 10 महिला कांस्टेबलों को स्पेशल ड्रेस में शहर में गश्त के लिए भेजा जाएगा। इन महिला सिपाहियों को बाकायदा ट्रेनिंग दी जा रही है। ये महिलाएं संबंधित किसी भी तरह की शिकायत मिलने पर तुरंत अपने उच्चाधिकारी को संपर्क करेंगी। इस मौके पर आई जी ने वुमन पुलिस हेल्प लाइन नंबर 01642215020 और नोडल अधिकारी एसपी डी का नंबर 7508018002 को जारी किया और कहा कि यह नंबर 24 घंटे चालू रहेंगे। उन्होंने कहा कि लड़कियों को जागरूक करने के लिए कालेजों और स्कूलों में सेमिनार कराए जाएंगे जिसमें पुलिस अधिकारी भी शामिल होंगे। इस मौके पर प्रिंसिपल जगदीश घई, राजिंदर गुड्डू, प्रो. एन के गोसाई के अलावा अन्य कालेजों के प्रिंसिपलों ने अपने-अपने सुझाव दिए। एसएसपी रवचरन सिंह बराड़ ने भी अपने विचार प्रकट किए।